CELEX: 21999D0186
Language: el
Date: 1999-12-17 00:00:00
Title: Απόφαση της Μεικτής Επιτροπής του ΕΟΧ αριθ. 186/1999, της 17ης Δεκεμβρίου 1999, για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ

Avis juridique important

|

21999D0186

Απόφαση της Μεικτής Επιτροπής του ΕΟΧ αριθ. 186/1999, της 17ης Δεκεμβρίου 1999, για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ  

Επίσημη Εφημερίδα αριθ. L 074 της 15/03/2001 σ. 0016 - 0017

Απόφαση της Μεικτής Επιτροπής του ΕΟΧαριθ. 186/1999της 17ης Δεκεμβρίου 1999για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XXII της συμφωνίας τροποποιήθηκε με την απόφαση αριθ. 125/1999 της Μεικτής Επιτροπής του ΕΟΧ, της 30ής Σεπτεμβρίου 1999(1).(2) Πρέπει να ενσωματωθεί στη συμφωνία η οδηγία 1999/60/ΕΚ του Συμβουλίου, της 17ης Ιουνίου 1999, για την τροποποίηση της οδηγίας 78/660/ΕΟΚ όσον αφορά τα ποσά που εκφράζονται σε Ecu(2),ΑΠΟΦΑΣΙΖΕΙ:Άρθρο 1Το σημείο 4 (τέταρτη οδηγία 78/660/ΕΟΚ του Συμβουλίου) του παραρτήματος XXII της συμφωνίας τροποποιείται ως εξής:1. Η ακόλουθη περίπτωση προστίθεται πριν από τις προσαρμογές:"- 399 L 0060: Οδηγία 1999/60/ΕΚ του Συμβουλίου, της 17ης Ιουνίου 1999, για την τροποποίηση της οδηγίας 78/660/ΕΟΚ όσον αφορά τα ποσά που εκφράζονται σε Ecu (ΕΕ L 162 της 26.6.1999, σ. 65)."2. Προστίθεται η ακόλουθη προσαρμογή:"γ) στο άρθρο 2, όσον αφορά τα κράτη της ΕΖΕΣ, η φράση 'που δημοσιεύεται στην Επίσημη Εφημερίδα των Ευρωπαϊκών Κοινοτήτων' αντικαθίσταται από τη φράση 'που δημοσιεύεται επίσημα σε κάθε κράτος της ΕΖΕΣ'."Άρθρο 2Τα κείμενα της οδηγίας 1999/60/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει από τις 18 Δεκεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 17 Δεκεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 325 της 21.12.2000, σ. 46.(2) ΕΕ L 162 της 26.6.1999, σ. 65.